చెన్నై: 'ఎమ్మెల్యేలు నాకు అండగా నిలవండి. అందరి తరఫున మడం తిప్పని పోరాటం చేస్తాను. మీకు దన్నుగా నేనుంటాను. విజయం మనదే' అంటూ గోల్డెన్ బే రిసార్ట్లో ఉంచిన ఎమ్మెల్యేలకు ఇప్పటికే రెండు సార్లు దిశానిర్దేశం చేసిన శశికళ సోమవారం మరోసారి రిసార్ట్ బాట పట్టారు. కువత్తూరులోని రిసార్ట్కు శశికళ వెళ్లడం ఇది గత మూడు రోజుల్లో మూడోసారి. రోజురోజుకూ పన్నీర్ శిబిరంలోకి ఎమ్మెల్యేల వలసలు పెరుగుతుండటంతో వాటిని నిలువరించేందుకు శశికళ పూర్తి శక్తియుక్తులు ఒడ్డుతున్నారు. మరోవైపు పన్నీర్ సైతం ఎమ్మెల్యేలను రిసార్ట్లలో శశికళ నిర్బంధించారని, ఒక్కో ఎమ్మెల్యే చుట్టు నలుగురు గూండాలను ఉంచారని ఆరోపణలు గుప్పిస్తున్నారు. ఈ ఆరోపణలను శశికళ తిప్పికొడుతూనే ప్రజా మద్దతు తనకే ఉందంటూ జనసమీకరణకు కూడా నడుం బిగిస్తున్నారు.
chennai: 'emmelyelu naaku andagaa nilavandi. andari tarafuna madam tippani poratam chestaanu. meeku dannugaa nenuntaanu. vijayam manade' antuu golden bee resartlo unchina emmelyelaku ippatike rendu saarlu disanirdesam chesina sasikala somavaram marosari resart baata pattaaru. kuvatturuloni resartku sasikala velladam idhi gatha moodu rojullo moodosari. rojurojuku pannir sibiramloki emmelyela valasalu perugutundatamto vaatini niluvarinchenduku sasikala puurti saktiyuktulu oddutunnaru. marovaipu pannir saitam emmelyelanu resartlalo sasikala nirbandhinchaarani, okko emmelye chuttu naluguru goondaalanu unchaarani aaropanalu guppistunnaru. ee aaropanalanu sasikala tippikodutune praja maddatu tanake undantuu janasameekaranaku kuudaa nadum bigistunnaru.